
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2022 m. liepos     d.
                                                                                      įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS APSKAITOS SKYRIAUS FINANSININKO 
PAREIGYBĖS APRAŠYMAS


I SKYRIUS
PAREIGYBĖ

1. Šakių rajono savivaldybės administracijos Apskaitos skyriaus finansininko (toliau – finansininkas) pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – laiku ir teisingai apskaityti savivaldybės administracijos pajamas, apskaičiuoti valstybinės žemės nuomos mokestį, laiku ir tinkamai atlikti turto ir atsiskaitymų inventorizavimą, teisingai ir laiku apskaityti biudžeto ir kitas lėšas, parengti lėšų išlaidų sąmatas, laiku ir teisingai parengti ir pateikti lėšų panaudojimo ataskaitas.
4. Pareigybės pavaldumas – finansininkas yra darbuotojas, dirbantis pagal darbo sutartį, tiesiogiai pavaldus Apskaitos skyriaus vedėjui. Darbuotoją į darbą priima ir iš jo atleidžia Šakių rajono savivaldybės administracijos direktorius. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį ekonomikos, finansų ar apskaitos studijų krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį ekonomikos, finansų ar apskaitos studijų krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais finansinę apskaitą, archyvų tvarkymą;
5.3.  savarankiškai planuoti, organizuoti savo veiklą;
                  5.4. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
                   5.5. sklandžiai dėstyti mintis raštu ir žodžiu, mokėti dirbti kompiuteriu „Microsoft Office“ programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
              6.1. vadovaujantis VSAFAS reikalavimais tvarko valstybinės žemės nuomos mokesčio pajamų apskaitą apskaitos programoje „Biudžetas VS“;
              6.2. pateikia inventorizacijos komisijai turto ir įsipareigojimų inventorizacijos apyrašus, ruošia inventorizacijos sutikrinamuosius žiniaraščius;
              6.3. kontroliuoja, kad būtų įvertintas turto ir įsipareigojimų nuvertėjimas;
              6.4. suderina savivaldybės administracijos tarpusavio ūkines operacijas, atsiradusias dėl ūkinių operacijų ir lėšų pervedimo su visais viešojo sektoriaus subjektais (pajamas ir sąnaudas, įplaukas ir išlaidas) per ataskaitinį laikotarpį ir likučius (gautinų ir pervestinų sumų) paskutinę ataskaitinio laikotarpio dieną;
              6.5. koreguoja apskaitos įrašus, jeigu derinant viešojo sektoriaus subjektų tarpusavio operacijas ir likučius nustatoma klaidų ir netikslumų;
              6.6. parengia ir pateikia Biudžeto, turto ir strateginio planavimo skyriui apskaičiuoto valstybinės žemės nuomos mokesčio pajamų, kitų savivaldybės iždo pajamų, apskaičiuotų kitų subjektų administruojamų kitų pajamų įmokų Valstybinei mokesčių inspekcijai ataskaitas;
              6.7.  ruošia projektus dėl sutarčių sudarymo su VĮ „Registrų centras“, NŽT Šakių skyriumi ir kitomis organizacijomis dėl duomenų, reikalingų valstybinės žemės nuomos mokesčiui apskaičiuoti;
              6.8.  teikia pasiūlymus rajono savivaldybės Tarybai dėl valstybinės žemės nuomos mokesčio tarifų, lengvatų, mokėjimo terminų bei kitais valstybinės žemės nuomos mokesčio pajamų klausimais;
               6.9. pagal gautus duomenis, apskaitos programoje „MASIS“ paruošia ir apskaičiuoja valstybinės žemės nuomos mokestį, suformuoja, patikrina ir išsiunčia mokėtojams mokėjimo pranešimus rajono savivaldybės Tarybos nustatytais terminais;
               6.10. administruoja valstybinės žemės nuomos mokesčio surinkimą, vadovaujantis rajono savivaldybės Tarybos valstybinės žemės nuomos mokesčio administravimo taisyklėmis teikia informaciją apie susidarančias nepriemokas;
               6.11. konsultuoja mokesčio mokėtojus apie valstybinės žemės nuomos mokesčio tarifus, lengvatas, mokėjimo terminus ir apskaitos duomenis;
               6.12. tvarko vietinių ir valstybinių rinkliavų, bei kitų pajamų apskaitą, rengia jų  ataskaitas;               
               6.13.  pateikia savo parengtų finansinių ataskaitų duomenis teikimui  į VSAKIS;
               6.14.  tvarko priimtų ir parengtų dokumentų archyvą;
               6.15. administruoja ES fondų lėšas, tvarko savivaldybės administracijoje vykdomų projektų lėšų apskaitą ir rengia jų ataskaitas, ruošia šių lėšų mokėjimo pavedimus; 
	6.16. vykdo vidaus kontrolės politikoje numatytas funkcijas;
   6.17. vykdo savivaldybės administracijos Apskaitos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos savivaldybės administracijos Apskaitos skyriaus kompetencijai.

